CO POPRAD

Cvičenie pre zdravú ženu
2024-02-22 08:30 - 10:00 (Europe/Bratislava) | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

KURZ KRÁV MAGY A REÁLNEJ SEBAOBRANY
2024-10-23 11:00 - 12:00 | Cvičisko Poprad, Fraňa Kráľa 14, Poprad, 05801, Slovenská republika
🚨🚨🚨POZOR 🚨🚨🚨NOVÝ KURZ KRAV MAGY A REÁLNEJ SEBAOBRANY 🚨🚨🚨.
Čo je to krav maga?
Tento systém obrany je v súčasnosti považovaný za celosvetovo najefektívnejší systém sebaobrany. Nasvedčuje tomu fakt, že práve túto obranu používajú pri svojej práci aj armády a policajné jednotky.
Krav maga je založená na intuitívnych ľudských reakciách v stresujúcej situácii. Vďaka tomu je dobre zapamätateľná. Obranu pomocou tohto systému sa však dokáže naučiť každý. Súčasťou tréningu je samozrejme tréning fyzičky, obrany v rôznych typoch prostredia a rýchlosť reakcie. V neposlednom rade sa učia aj vyhýbaniu sa konfliktom.
Tak čo ideš do toho ??🥊
Rezervuj si svoje miesto čím skôr 📲 +421 919 443 401 .
‼️ZAČIATOK KURZU 23.10‼️

Beseda s Grigorijom Mesežnikovom
2024-10-23 10:00 | Kníhkupectvo Christiania, Námestie sv. Egídia 3004/108, Poprad, Slovenská republika
Srdečne pozývame na besedu s Grigorijom Mesežnikovom.
V novej knihe rozhovorov Jána Štrassera je jeho respondentom známy politológ a politický analytik a silný hlas občianskej spoločnosti, ktorý sa venuje domácej i zahraničnej politike. Kniha Bol som na zozname vraha zo Zámockej nás prevedie detstvom a dospievaním G. Mesežnikova v sovietskom Rusku, cez štúdium na vysokej škole, počas ktorého si založil rodinu, a približuje aj presťahovanie sa do Československa.
Kniha sa z veľkej časti venuje trom kľúčovým témam: Rusku a Ukrajine, Izraelu a súčasnej situácii na Blízkom Východe a strastiplnej ceste Slovenska od Nežnej revolúcie, cez éru mečiarizmu až po dramatické roky covidové a aktuálnu vládu Fico 4.0.
Mesežnikovov príbeh je plný radostných osobných momentov aj pracovných úspechov. Na konte má desiatky kníh a stovky mediálnych výstupov. Ktoré zo životných míľnikov spôsobili, že sa Griša, ako ho volajú priatelia, ocitol na zozname vraha zo Zámockej?
Podujatie vzniklo v spolupráci s vydavateľstvom Mamaš a iniciatívou Poprad za Demokraciu.
Počet miest je obmedzený, to svoje si môžete rezervovať na tel.čísle 052/7722944

Kurz Jogy v Krásnych Sadoch
2024-02-14 09:30 - 10:30
Lekcia jogy je príležitosť zastaviť sa, aktívne sa povenovať sebe, svojmu dychu a svojmu telu.
Posilníme oslabené, natiahneme poskracované. Okrem aktívneho pohybu sa uvoľníme v záverečnej relaxácii.
Každá lekcia je kompletný zážitok na úrovni pohybu a dychu.

Diskusia: Ako adaptovať mestá na zmenu klímy?
2024-10-22 10:00 | U Krakena, Námestie svätého Egídia 10/23, Poprad, 05801, Slovenská republika
Zmena klímy predstavuje jednu z najväčších výziev dnešnej doby a to aj pre naše mestá, ktoré sú čoraz viac vystavené extrémnym prejavom počasia 🌡️
Ako ich môžeme pripraviť na výkyvy teplôt, intenzívne dažde či sucho? Ako môžu mestá lepšie zadržiavať vodu, ochladzovať svoje ulice a celkovo mať lepší dizajn tak, aby mohli poskytovať kvalitnejšie životné podmienky svojim obyvateľom?
Na tieto a ďalšie otázky budeme hľadať odpovede v diskusii s odborníkmi:
🟢 Ing. arch. Ondrejom Horváthom (vedúci odboru územného rozvoja a koncepcií na mestskom úrade v Trnave) a
🟢Ing. Máriou Dubcovou, PhD. (envirošpecialistka na oddelení zelenej infraštruktúry Metropolitného inštitútu Bratislavy).
Príďte si vypočuť inšpiratívne riešenia, príklady z praxe, alebo prispejte do diskusie svojimi otázkami. Spoločne môžeme hľadať spôsoby a inšpiráciu, ako pripraviť na zmenu klímy aj naše mesto 💚
Vstupné: dobrovoľné.
Diskusiu organizujeme vďaka finančnej podpore Nadácie Tipsport. Partnerom podujatia je Delta Property. Ďakujeme!

Cestou necestou 2024 - Namíbia, od Rakky po Palestínu a Japonsko
2024-10-22 00:00 - 09:00 | Kino Tatran, Námestie sv. Egídia 43/86, Poprad, 05801, Slovenská republika
Ak máte túlavé topánky, nenechajte si ujsť cestovateľský festival Cestou necestou v Poprade!
Pripravte sa na fascinujúcu cestu po prírodných krásach Japonska, objavte neznáme príbehy z Blízkeho východu – od Rakka po Palestínu, ktoré vás vtiahnu do hlbín histórie a aktuálnych výziev regiónu. A pre tých, ktorí túžia po afrických dobrodružstvách, Namibia vás ohúri svojou divokou prírodou a nekonečnými horizontmi.
18:05 Zoltán Komlósi – Namíbia
Vydajme sa na vzrušujúci roadtrip naprieč Namíbiou, krajinou plnou kontrastov a úžasných prírodných scenérií! Prejdime hlbokými kaňonmi a rozprávkovo farebnými dunami púšte Namib, navštívme nehostinné pobrežie plné uškatcov a tajomné mesto duchov, kde sa zastavil čas. Spoznajme autentický život domorodcov v odľahlých dedinkách a zažime jedno z najlepších safari v Afrike, kde uvidíme majestátne zvieratá v ich prirodzenom prostredí. Poďme spoločne objaviť divokú krásu Namíbie a zažiť dobrodružstvo, ktoré nám navždy zostane v srdci!
19:15 Matej Peluha – Stopy vojny – od zakázanej Rakky po Palestínu a príhovor vodcu Talibanu
Fanúšikovia geopolitky a cestovateľkých výziev sa môžu tešiť na tento neuveriteľný výcuc z matejovych expedícií. Tento rok sa dostal do sýrskej Rakky, bývalého hlavného mesta ISIS, kam sa dlhé roky turista pozrieť nevie. Na konci tohto leta navštívil palestínsky utečenecký tábor Tulkarem len 3 dni potom čo ho izraelské vojska zrovnali so zemou. Pár dní na to začala ešte väčšia ofenzíva. Nazrieme aj do irackého Mosulu, kde ISIS vyhlásil existenciu vlastného štátu a prechádzate sa krok od zamínovaných sutín. V afgánskom Kandahári si Matej tajne vypočul príhovor najvyššieho vodcu Talibanu počas najväčšieho moslimského sviatku. V Sýrii nazrieme do najzničenejších miesta krajiny. Pozrieme sa na kontrasty rôznych miest aj krajín a porozprávame o cestovateľskej bezpečnosti. Načrtneme si okrajovo aj matejove charitatívne projekty.
20:15 prestávka
20:30 Michal Knitl – Najkrajšie hory Japonska
Cestu začneme na úplnom severe Japonska, na malom ostrove Rishiri, odkiaľ po výstupe na sopku spoznáme Hokkaido, ktoré je najdivokejším a najmenej obývaným ostrovom z veľkých japonských ostrov. Následne sa presunieme cez Honšú s japonskými Alpami a Kjúšú s horúcimi prameňmi až na malý ostrov Yakushima s cédrovým pralesom, odkiaľ sa vrátime do Osaky. Čo najviac času som sa snažil byť v prírode a počas prezentácie sa dozviete o tom najkrajšom z 18 túr a 330 kilometrov na horách, ktoré som prešiel počas dvoch mesiacov.
Vstupenky:
– 10€ predpredaj
– 12€ ne mieste, 6€ na druhú prednášku
—————————————–
PARTNERI PODUJATIA:
– Generálny partner: www.baloo.sk
– Podujatie podporili: www.zahoramizadolami.sk, www.sgs-holding.com
– Produktoví partneri: www.outdoorline.sk, www.geosport.sk, www.devold.cz, www.norskamoda.cz, www.68travel.sk,
– Hlavní mediálni partneri: www.hiking.sk, www.outdoorfilmy.sk, www.infoglobe.sk, www.dobrodruh.sk, www.interez.sk

Až na koniec sveta
2024-10-21 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Slobodomyseľná Vivienne (Vicky Krieps) sa zamiluje do truhliara Holgera (Viggo Mortensen). Po jeho boku se vydáva malebnou krajinou nevadských kaňonov a lesov nájsť svoj vysnený domov. Usídlia sa v malom, zdanlivo kľudnom mestečku, ktoré ovláda skorumpovaný starosta a jeho spoločníci. Keď Holger odchádza bojovať do občianskej vojny, zostavá Vivienne sama čeliť nástrahám drsného prostredia, do ktorého vnáša chaos najmä despotický starostov syn Weston. Druhý režijný počin Vigga Mortensena je nadčasovou romancou dvoch fatálne tvrdohlavých milencov.

MACRAME LIST
2024-10-21 09:00 | Čarovný Háčik, Námestie svätého Egídia 15,, Poprad, 058 01
Na prvom stretnutí sa naučíme najfrekventovanejšie uzly, ktoré tvoria základ rozmanitých vzorov pri tvorbe macrame dekorácií.
Aby sme sa nevenovali len teórii, vyrobíme si jednoduchú nástennú dekoráciu a domov si tak odnesieš vlastnoručne vyrobený list, ktorý pôvabne dotvorí Tvoju domácnosť. Získaš dôležité informácie pomocou, ktorých budeš vedieť viazať základné uzly, techniky aj to, ako vytvoriť konkrétny projekt.

PUTOVANIE ZA HISTÓRIOU STARÉHO SMOKOVCA
2024-10-20 02:10 - 04:10 | Stretnutie pred Tatranskou informačnou kanceláriou, Budova HZS, Starý Smokovec 23, Vysoké Tatry, 06201, Slovenská republika
Spoznajte históriu, pamiatky a zaujímavosti najznámejších tatranských osád počas kultúrno – turistickej prechádzky v mesiaci OKTÓBER s profesionálnou turistickou sprievodkyňou, ktorá trvá približne 2 hodiny. VSTUP NA PUTOVANIE JE VOĽNÝ.
Čo sa môžete dozvedieť:
Ktorá osada je najstaršia, kde bývala Maša Haľamová, kedy bol Ľudovít Štúr prvýkrát na Kriváni, kde boli ME v ľadovom hokeji, kde je najvyššie položený tunel na Slovensku, prečo majú Smokovce v erbe slnko, ako vznikol názov osady Smokovec, kde bol postavený prvý bazén v Tatrách, kde všade vyvierajú minerálne pramene v Tatrách, ktorá horská chata je najstaršia, kde sa nachádza chalúpka pani Čenkovej a mnoho ďalších zaujímavých faktov o tatranských osadách, ktoré ste možno ani netušili.
V prípade záujmu väčších skupín – nad 20 osôb prosíme o nahlásenie počtu osôb sprievodkyni na t.č. +421 949 202 493 alebo na ivafigova@gmail.com.
Podujatie je realizované s finančnou podporou Ministerstva cestovného ruchu a športu SR.

Akustický koncert Zabiť Františka
2024-10-19 12:00 - 13:00 | Mama’s Jezz Café, Námestie sv. Egídia 55/50, Poprad, 05801, Slovenská republika
Už túto sobotu! Kultúrne vyžitie v Mama’s Jezz Café

Psytrance párty v Poprade
2024-10-19 12:00 | Koľaj 22, 49°03'40.4"N 20°17'58.1"E
Psytrance párty v Poprade aka Oriešok Tatranský tribute
Info bude postupne pribúdať
DJs:
RawNoir /Psyalaska Tribe/

Maverick /Psyalaska Tribe/
https://www.facebook.com/psyalaskatribe/
Psyonicle /Zahadum Sphere/
https://www.facebook.com/ZahadumSphere
Jackob /Zahadum Sphere/

Cummis /Zahadum Sphere/

DECORATIONS: Psyalaska Tribe
https://www.facebook.com/psyalaskatribe/
Čajovňa, Bar

S KLAVÍROM DO ZANSKARU
2024-10-19 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
S KLAVÍROM DO ZANSKARU (UK, 86 min, 2018, réžia Michal Sulima)
Desmond O’Keeffe, 65-ročný ladič klavírov, sa namiesto nudného dôchodku rozhodne pre dobrodružný počin – prepraviť storočný 80 kg klavír z Londýna do Zanskaru v Himalájach, jedného z najodľahlejších regiónov na svete v nadmorskej výške 4000 m.n.m.. Klavír chce venovať základnej škole v Lingshede. Za pomoci miestnych šerpov a pestrej posádky zloženej z jakov a poníkov zažívajú Desmond a jeho asistenti najväčšiu výzvu svojho života.
Vstupné: 2 €

PUTOVANIE ZA HISTÓRIOU NOVÉHO SMOKOVCA
2024-10-19 02:10 - 04:10 | Stretnutie pred Bielym evanjelickým kostolom, Nový Smokovec, Vysoké Tatry, Slovenská republika

HORSKÉ PESTOVANIE
2024-10-18 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Pestovateľ Dominik Repka porozpráva o svojej vášni – horskom pestovaní. V ekologickom sade pri Novej Ľubovni, najvyššie položenom sade na Slovensku, má vyše 600 ovocných stromov – jabloní, hrušiek, čerešní, višní i sliviek. Venuje sa i pestovaniu menších kríkov a bylín, či dokonca chovu dobytka.
Vstupné: 3 €

BRP 28: Daniel Csúr – Ako rastie firma: Overené systémy z praxe, ako riadiť a rozširovať firmu
2024-10-18 00:00 - 02:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Na 28. biznis raňajkách, ktoré sa uskutočnia 18. októbra 2024 o 08:00 v Coworking Poprad, privítame Daniela Csúra, ktorý nám prezradí, ako úspešne riadiť a rozširovať firmu pomocou overených systémov z praxe.
Daniel Csúr vedie spoločnosť PROGNESSA, investičnú spoločnosť ConceptFund, a spoluzaložil štyri neziskové organizácie. Študoval na prestížnych univerzitách v Oxforde, Kodani, Almaty a Maastrichte, čo mu poskytlo široký medzinárodný prehľad a skúsenosti v oblasti podnikania.
Príďte sa inšpirovať a naučte sa, ako efektívne riadiť rast vašej firmy!

Kúpiť lístok

Pubkvíz u Krakena vol. 25: Všeobecné znalosti
2024-10-17 11:00 | U Krakena, Námestie svätého Egídia 10/23, Poprad, 05801, Slovenská republika
Ahojte priatelia❕❕❕
**📣 Pripravte sa na večer plný zábavy a súťaženia! 🎉**
Pozývame vás na **Všeobecný kvíz** 🍻🧠
Príďte si preveriť svoje vedomosti, zabaviť sa s priateľmi a vyhrať skvelé ceny! 🏆🤩
Rezervácie stolov sú vítané, takže neváhajte a zabezpečte si svoje miesto už teraz!
Tešíme sa na vás! 🐙🍺

SIMAO 2023 SHU ORIJIN MINI BING CHA
2024-10-16 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer spojený s ochutnávkou výborného tmavého pu-erh čaju, ktorý je našou novinkou. Do malých koláčikov lisovaný jemný list z oblasti Simao v Yunnane nás prekvapí silným a výdatným nálevom s orechovými tónmi a mierne sladkastou chuťou.
Vstupné: 5 €

Chronická únava - Škola liečivých rastlín
2024-10-16 09:00 - 11:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Pozývam Vás na nový blok prednášok z cyklu Škola liečivých rastlín podľa vedeckých štúdií, ktorý zahŕňa dve prednášky na tému:
Chronická únava – aké bylinky pomáhajú podľa vedeckých štúdií?
(Témy: chronický únavový syndróm, štítna žľaza, nespavosť…)
Termíny:

16.10. a 23.10. od 17:00 do 19:00
Miesto: Coworking Poprad, Námestie sv. Egídia 11/25
Cena: 40 eur za jednu prednášku

Tento blok sa zameriava na chronickú únavu a príbuzné stavy, pričom bude prezentované, ktoré liečivé rastliny môžu podľa vedeckých štúdií pomôcť.
Prihlásenie: Je potrebné sa prihlásiť najneskôr do 14.10. na telefónnom čísle 0905 733 075 alebo emailom na adresu lubahomo@gmail.com.
Prednáša Bc. Ľubomíra Homonnaiová, skúsená fytoterapeutka s odbornými znalosťami v oblasti liečivých rastlín.
Tešíme sa na Vašu účasť!

ŠKOLA LIEČIVÝCH RASTLÍN
Pozývam Vás na sériu prednášok Škola liečivých rastlín podľa vedeckých štúdií, ktorá bude prebiehať v 11 dvojtýždňových blokoch. Každý blok obsahuje dve prednášky a výber blokov je voliteľný. Cena za jeden blok je 80 eur. Začíname 2.10., prednášky budú prebiehať každú stredu od 17:00 do 19:00 v Coworking Poprad, Námestie sv. Egídia 11/25.
Prihlásiť sa je potrebné najneskôr deň vopred na telefónnom čísle 0905 733 075 alebo emailom na adresu lubahomo@gmail.com.
Jedlotlivé bloky pozostávajú z týchto tém:
1. Civilizačné choroby (metabolický syndróm:. cukrovka, cholesterol, obezita, dna, antioxidanty, vitamíny,…)
2. Chronická únava a adaptogény (detoxikácia tela, hyperfunkcia a hypofunkcia štítnej žľazy,…)
3. Dýchacia sústava (imunita, nachladenie, kašeľ, nádcha, astma, reflux, chronická obštrukčná pľúcna choroba,…)
4. Nervová sústava (úzkosť a depresia, nespavosť, demencia, posilnenie pamäte, ADHD, sústredenie, učenie,…)
5. Pohybový aparát, bolesť a zápal (migréna, zápal, artritída, uši,…)
6. Zdravie ženy (menštruačný cyklus, PMS, vaginálna infekcia, endometrióza, polycystické vaječníky, plodnosť ženy, menopauza, myómy, fytoestrogény, liečivé rastliny v tehotenstve, vaginálna suchosť a libido, potrat,…)
7. Vylučovacia sústava a zdravie muža (močové cesty, močové kamene, infekcia močových ciest, prostata, plodnosť muža, andropauza, kumaríny,…)
8. Funkcia kože (liečivé rastliny na kožu, akné, lupienka, ekzém, opary, bradavice, plesne, hojenie, triesloviny,…)
9. Srdce, krvný obeh a cievy (vysoký krvný tlak-hypertenzia, Angina Pectoris, infarkt myokardu, ateroskleróza, kôrnatenie tepien, kŕčové žily, nízky krvný tlak, nedostatočné prekrvenie, opuchy,…)
10. Tráviaca sústava (reflux, nevoľnosť a zvracanie, nechutenstvo a podpora trávenia v žalúdku, vredy, zápcha, hnačka, chronické črevné zápaly, syndróm dráždivého čreva, alergia a intolerancia potravín, žlčník, pečeň,…)
11. Rakovina (prevencia, infekčné choroby, dezinfekcia, silice, oči,…)

Megalopolis | BE2CAN
2024-10-14 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Geniálny umelec, ktorý dokáže zastaviť čas, bojuje s ultrakonzervatívnym starostom, aby zachránil umierajúci moderný svet a vzbudil v ňom nádej na záchranu. Veľkolepý historizujúci futuristický hrdinský epos.
Megalopolis je rímsky hrdinský epos odohrávajúci sa v imaginárnej Amerike budúcnosti. Mesto Nový Rím musí prejsť transformáciou, čo vyvolá konflikt medzi Cesarem Catilinom, geniálnym architektom, ktorý sa snaží o prechod k utopickej, idealistickej budúcnosti, a jeho protivníkom, starostom Franklynom Cicerom, ktorý zostáva verný doterajšiemu status quo, v ktorom vládne chamtivosť, vlastné záujmy a stranícka vojna. Medzi nimi sa ocitne sociálne založená Julia Cicero, starostova dcéra, ktorej láska k Cesarovi naruší jej lojalitu a vedie ju k objaveniu toho, čo si podľa nej ľudstvo skutočne zaslúži. Najambicióznejší projekt Coppolovej kariéry, ktorý režisér „v priebehu 40 rokov až 300-krát prepracoval“, svedčí o tom, aký mimoriadny má tento vizionársky, humanistický príbeh pre Francisa Forda Coppolu význam.

KANGOO JUMPING – deň otvorených dverí
2024-10-14 10:30 - 11:30 | OC, Výkrik 1. poschodie miestnosť Country Barn, Dostojevského, Poprad, 05801, Slovenská republika
Príď sa zoznámiť s “kengurkami” 🦘 odhoď strach a predsudky a na vlastnej koži zaži túto netradičnú formu cvičenia,pri ktorej sa zabavíš,spáliš kalórie a poriadne sa zapotíš 💪🏼 z tréningu budeš odchádzať s úsmevom na tvári a budeš sa tešiť na ďalší 🔝💯🔥
Topánky sú bezpečné a určené pre každého,kto si rád poriadne zamaká, bez ohľadu na VEK a VÁHU 🦘💪🏼✨ zaplatíš len 2€ za požičanie topánok,tak prečo nevyužiť túto jedinečnú príležitosť 👌🏼🤑
Počet miest je obmedzený,tak neváhaj a rezervuj si topánky už dnes ➡
Nájdete nás v OC, Výkrik 1. poschodie miestnosť Country Barn ✅

PUTOVANIE ZA HISTÓRIOU TATRANSKEJ KOTLINY
2024-10-13 02:00 - 04:00 | autobusová zastávka Čarda Tatranská Kotlina

RETROKINO VYSOKÉ TATRY
2024-10-12 09:00 | Múzeum tatranskej kinematografie a fotografie, Starý Smokovec 36, Vysoké Tatry, 06201
Z archívu múzea premietame krátke filmy o Tatrách z obdobia 50. – 70. rokov 20. storočia.

SPOLOČNÉ STRETNUTIE V KVETNICI
2024-10-12 06:00 | Lesopark Kvetnica, Kvetnica 66, Poprad, 05801, Slovenská republika
Prajeme vám všetkým krásny deň a srdečne vás pozývame na spoločné stretnutie v Kvetnici, ktoré sa uskutoční 12. októbra o 14:00. Stretneme sa pred sanatóriom (presné miesto nájdete na priloženej fotografii). Najprv si spoločne prejdeme jednotlivé lokality (kde by sa v nasledujúcom roku mohli konať kultúrne a komunitné akcie) a následne začneme plánovať našu prvú decembrovú akciu. Tešíme sa na vás a dúfame, že sa k nám pridáte a spolu oživíme Kvetnicu.

PUTOVANIE ZA HISTÓRIOU TATRANSKEJ LOMNICE
2024-10-12 02:30 - 04:30 | Stretnutie na vlakovej stanici v Tatranskej Lomnici, Tatranská Lomnica, Vysoké Tatry, Slovenská republika

VŠEHO VŠUDY
2024-10-12 02:00 - 09:00 | U Dorotky, Tomášikova 3093/2, Poprad, 05801, Slovenská republika
Srdečne Vás pozývame na náš jarmok hand-made výrobkov😍. Navštíviť nás môžete už od 10:00 a budeme tu pre vás do 17:00. Následne bude pokračovať kurz ručnej keramiky.
Tešíme sa na Vás ❤️

VÝCHODISCO
2024-10-11 13:00 | Koľaj 22, 49°03'40.4"N 20°17'58.1"E
🦩 Sestra moja, brat môj, tanec uzdravuje 💃🏼🕺🏼 Diskotéka je chrámom pohybu 🏛️ Zahoď svoje starosti, poď pretancovať noc 🍓
𝐕𝐲́𝐜𝐡𝐨𝐝𝐢𝐬𝐜𝐨 je synonymom medzižánrovej tanečnej zábavy. Od chytľavej house music, cez temnejšie polohy italo wave a klubovejší zvuk starého a nového disca, až po smiešny pop a veselé kolotočariny 😎 Neskĺzneme do nudy a žánrových mantinelov – budeš musieť kývkať hlávkou a dupať nôžkami, tomu ver 💋
DJs: Spanq, Pilier
soundcloud.com/spanq
www.mixcloud.com/pilier
Vstupné: 4 € v predpredaji https://goout.net/sk/vychodisco-na-kolaji-22/szgpjjx/
5 € na mieste

Občianske zhromaždenie
2024-10-10 10:00 - 11:00 | Nám. sv. Egídia
Občianska platforma Poprad za Demokraciu pozýva na ďalšie občianske zhromaždenie, ktoré sa uskutoční vo štvrtok 10.10. o 18:00 hod. na Námestí sv. Egídia pred OC Forum. Okrem iných vystúpia aj žurnalistka Anna Sámelová a ekológ Ondrej Kameniar.
